burgasdotpro/wikipedia huggingface dataset:
Aigimios

Aigimios ("Aigimios") je v gréckej mytológii syn Dóra, praotca Dórov.
Aigimios bol kráľ Dórov v severnej Tesálii. Keď po územných sporoch napadli jeho kráľovstvo Lapithi vedení kráľom Korónom, požiadal o pomoc hrdinu Herakla, ktorému sľúbil, že ak nepriateľa premôže, daruje mu tretinu kráľovstva. Herakles následne Lapithov porazil a darované územie zveril zatiaľ Aigimiovi. Aigimios mal dvoch synov, Dymanta a Pamfyla, ktorí odišli na Peloponéz a usadili sa pod úpätím hory Taygetos. Jeho synovia boli považovaní za predkov dvoch dórskych kmeňov (Dymanatai a Pamfyloi), zatiaľ čo názov tretieho miestneho kmeňa bol odvodený od mena najstaršieho Heraklovho syna Hylla (Hylleis), ktorého Aigimios po smrti Herakla z vďaky prijal. 
V staroveku bola známa epická báseň pod názvom "Aigimios", z ktorej sa zachovalo len niekoľko fragmentov. Autorstvo básne je pripisované Hesiodovi a niekedy Kerkopovi z Milétu. Námetom tejto básne bola vojna Aigimia a Herakla proti Lapithom.
2. slovenská futbalová liga 1998/1999

2. slovenská futbalová liga 1998/99 bol 6. ročník druhej najvyššej futbalovej súťaže na Slovensku.
Nováčikmi boli FC Lokomotíva Košice a FK DAC 1904 Dunajská Streda, ktorí vypadli z Mars superligy a 4 víťazi regionálnych 3. líg ŠK Slovan Bratislava juniori, FKM Nové Zámky, Železiarne Podbrezová a Zemplín VTJ Michalovce.
Víťazom s právom postupu do Mars superligy sa stala FK DAC 1904 Dunajská Streda, z druhého miesta postúpil aj FK VTJ Koba Senec. Do 3. ligy vypadli posledné 4 družstvá ŠK Slovmag Jelšava, FK Slavoj Trebišov, Zemplín VTJ Michalovce a FK Bukocel Vranov nad Topľou.
Majstrovstvá Európy v tchoukballe 2014

Majstrovstvá Európy v tchoukballe 2014 boli v poradí 6. Majstrovstvá Európy v tchoukballe mužov a žien, ktoré organizuje Európska tchoukballová federácia (ETBF). Konali sa od 30. júla2. augusta 2014 v meste Radevormwald, v spolkovej krajine Severné Porýnie-Vestfálsko, v Nemecku, za účasti 11 mužských a 8 ženských tímov. Nováčikmi turnaja boli mužské družstvá Belgicka a Španielska a ženské družstvá Francúzska, Rakúska a Španielska. Titul obhájilo iba ženské družstvo Švajčiarska. Mužský európsky titul získalo prvýkrát Rakúsko, muži Švajčiarska ako obhajcovia skončili bronzoví.
Slnko v sieti 2006

1. ročník odovzdávania cien Slnko v sieti sa konal 8. decembra 2006 v priestoroch Palace Cinemas bratislavského Auparku. Dvojhodinový záznam galavečera, ktorým sprevádzali herci Csongor Kassai a Richard Stanke, odvysielala týždeň po jeho uskutočnení Slovenská televízia. Do súťaže boli prihlásené filmové diela a tvorivé výkony z obdobia rokov 2004 až 2005.
Najväčší počet nominácií získal film Martina Šulíka "Slnečný štát" (2005). Z celkových jedenásť zvíťazil v šiestich kategóriách, a to za Najlepší domáci hraný film, Najlepšiu réžiu, Najlepší scenár, Najlepší strih, Najlepší zvuk a Najlepšiu hudbu. Druhým favoritom na ceremónii s deviatimi predbežnými nomináciami v šiestich kategóriách boli Jana Švankmajera "Šialení" (2005). Jeho snímka obdržala štyri ceny vrátane Najlepšej kamery, Najlepšieho výtvarného počinu ako aj obidve herecké kategórie. Filmy "Príbehy obyčajného šialenstva" (2005), "O dve slabiky pozadu" (2004) a "My Zdes" (2005), v tomto poradí nominované v šiestich, troch, respektíve dvoch kategóriách, obišli bez ceny. Ocenenia za Celoživotný prínos slovenskej kinematografii boli udelené filmovému kritikovi-teoretikovi židovského pôvodu Pavlu Brankovi a kameramanovi Stanislavovi Szomolányimu.
Kategórie.
Hlavné.
DJ Muggs

Lawrence Muggerud (* 28. január 1968, Queens, New York, USA), viac známy ako DJ Muggs, je americký DJ a producent skupiny Cypress Hill. Tiež produkoval skladby pre interpretov ako Funkdoobiest, House of Pain, Dizzee Rascal, U2, Depeche Mode apod. Je lídrom losangeleského zoskupenia Soul Assassins.
Muggs sa narodil v štvrti Queens a má taliansky a kubánsky pôvod, bol adoptovaný nórskou rodinou. Keď mal 14 rokov presťahoval sa do Los Angeles.
Elektrický rušeň 151

Elektrický rušeň 151 (továrenské označenie Škoda 65Em) je rušeň Českých dráh, ktorý vznikol modernizáciou strojov radu 150 vyrobených firmou Škoda Plzeň (Škoda 65E). Má prezývku „potkan“, „krysa“ alebo prípadne „banán“ (podľa najčastejšieho zeleno-krémového náteru). Rušeň s výkonom 4 000 kW je vybavený odporovou reguláciou a je určený pre ťahanie ťažkých rýchlikov na jednosmernej napájacej sústave 3 kV. V súčasnosti je táto rada jednou z troch rád rušňov Českých dráh s maximálnou rýchlosťou 160 km/h alebo vyššou. Tieto rušne sú nasadzované predovšetkým na vlakoch kategórie Expres, InterCity a EuroCity na trase Ústí nad Labem - Praha - Ostrava - Košice. Do decembra 2013 boli dislokované v DKV Praha, PJ Praha Vršovice. Teraz však už jazdia pod hlavičkou DKV Olomouc, PJ Bohumín.
Priebeh modernizácie.
Prvé zrýchlenie radu 150 na základe požiadaviek Výskumného ústavu železničného prebehlo v roku 1992. Pri ňom bol iba upravený prevodový pomer, dosadené tlmiče vrtivých pohybov a ďalšie zariadenia potrebné pre prevádzku rýchlosťou 160 km/h. V tom čase sa však už začalo uvažovať o oveľa rozsiahlejšej modernizácii. Ako prvý bol k tejto modernizácii pristavený posledný vyrobený rušeň 150.027. Vykonané úpravy spočívajú v zmene prevodového pomeru, dosadení tlmičov vrtivých pohybov, bezpečnostných skiel, náhrade pôvodných dvoch kompresorov jedným novým, výmene batérií, dosadenie kovokeramických brzdných doštičiek a vykonanie ďalších modifikácií. Modernizácie prebiehali do roku 2002 v Škode a ČMŽO, celkovo bolo takto upravených 13 rušňov. Po zničení rušňa 151.018 bolo v roku 2008 rozhodnuté o modernizácii stroja 150.023 za využitia niektorých dielov zo zničeného rušňa. Novovzniknutá 151.023 dostala pri opravách „retro“ náter a je tak vyhľadávaným cieľom železničných fotografov.
Reklamné nátery.
Rad 151 je pre inzerentov obľúbený. Rušne vozia dôležité spoje, a preto môžu zaujať veľký počet cestujúcich. Na rušni 151.001 bol od júna 2002 aplikovaný vôbec prvý reklamný náter na rušňoch ČD. Inzerentom bola spoločnosť ČEZ a rušeň propagoval jej produkt "Duhová energie". Od jari 2007 do decembra 2013 propagovala svojim náterom vlaky EuroCity a InterCity Českých dráh. Teraz však už jazdí v korporátnom nátere ČD. Medzi ďalší rušeň, opatrený reklamným lakom bol rušeň 151.014, ktorý propagoval Poštovú sporiteľňu od apríla 2006 do konca roku 2014. Od novembra 2006 do začiatku roku 2016 jazdil rušeň 151.019 s náterom propagujúcim ČEZ. Posledným reklamným rušňom je 151.006, ktorý so sloganom "Jedeme v tom spolu!" propaguje mnohoročnú intenzívnu spoluprácu Dopravnej fakulty Jana Pernera Univerzity Pardubice a Českých dráh. Toto sfarbenie má od augusta 2018.
Jozef Rakovan (šľachtiteľ)

Ing. Jozef Rakovan, CSc. (* 1945, Ochodnica – † 2014, Bratislava) bol slovenským agronómom a šľachtiteľom, ktorý významným spôsobom prispel k šľachteniu, pestovaniu, výrobe a spracovaniu špeciálneho druhu pšenice tvrdej ("Triticum durum, Desf.") na Slovensku.
Život.
Narodil sa v roku 1945 v kysuckej dedine Ochodnica, kde prežil detstvo. Študoval na strednej poľnohospodárskej škole a neskôr na Poľnohospodárskej univerzite v Nitre v odbore rastlinná výroba. Po štúdiu pracoval ako agronóm v PD Bobrov na Orave. Neskôr pôsobil vo Výskumnom ústave závlahového hospodárstva v Bratislave a následne v šľachtiteľskom a semenárskom podniku Slovosivo. 
V roku 1990 inicioval založenie "Združenia šľachtiteľov, pestovateľov a spracovateľov cestovinárskej pšenice" (SOLDUR). Vďaka tomuto združeniu a spoločnosti RADUR sa začali významne rozširovať pestovateľské plochy pšenice tvrdej, čo umožnilo slovenským výrobcom cestovín začať výrobu nevaječných semolinových cestovín. Postupne sa začal venovať výhradne pestovaniu a rozmnožovaniu osiva tvrdej pšenice a zabezpečoval výrobu osiva pre celé Slovensko, ale aj okolité štáty ako Česko, Rakúsko a Maďarsko.
V roku 2006 musel zo zdravotných dôvodov firmu odovzdať dcére, ktorá s jeho pomocou pokračovala s výrobou osiva pre Slovensko. 
S jej pomocou vydal ešte počas svojho života odbornú publikáciu "Pestovanie tvrdej pšenice na Slovensku: praktická príručka pre pestovateľov tvrdej pšenice".
2. slovenská futbalová liga 1999/2000

2. slovenská futbalová liga 1999/00 bol 7. ročník druhej najvyššej futbalovej súťaže na Slovensku.
Nováčikmi boli FC Tauris Rimavská Sobota a BSC JAS Bardejov, ktorí vypadli z Mars superligy a 4 víťazi regionálnych 3. líg AŠK Inter Bratislava B, Slovenský hodváb Senica, ZSNP Žiar nad Hronom a FK VTJ Spišská Nová Ves.
Víťazom s právom postupu do Mars superligy sa stal ŠK Matador Púchov. Pretože sa od novej sezóny znížil počet družstiev v Mars superlige, do 3. ligy vypadlo až 10 družstiev: ZSNP Žiar nad Hronom, ŠK Slovan Bratislava B, FK Slovan Levice, AŠK Inter Bratislava B, ŠK Tesla Stropkov, FKM Nové Zámky, FK Slovan Duslo Šaľa, PFK Piešťany, FK Lokomotíva Košice a FK VTJ Spišská Nová Ves.
Chovanec (priezvisko)

Chovanec (o význame pozri chovanec) je slovenské a české priezvisko. Slovenský ženský tvar je Chovancová, zriedkavo Chovanecová. Na Slovensku je najčastejšie v mestách Žilina, Bratislava, Bardejov a Prešov. V Česku je najrozšírenejšie v Ostrave, Uherskom Brode a Opave.
Známi nositelia.
Pozri v článku Chovanec.
Jozef Rakovan

Jozef Rakovan môže byť:
Rakovan

Rakovan môže byť:
Rakovan (priezvisko)

Rakovan je slovenské priezvisko odvodené od sídla Raková. Najčastejšie je na Hornom Považí, najviac v Štiavniku (okres Bytča), Považskej Bystrici a Bytči.
Známi nositelia.
Pozri v článku Rakovan.
Chovan

Chovan je priezvisko, pozri Chovan (priezvisko), napr.:
Chovan (priezvisko)

Chovan je slovenské priezvisko. Najčastejšie je v obci Turie (okres Žilina), Prešove, Žiline a Zvolene. 
Známi nositelia.
Pozri v článku Chovan.
Chován (priezvisko)

Chován je priezvisko. Na Slovensku je veľmi zriedkavé, vyskytuje sa len v obci Turňa nad Bodvou (okres Košice-okolie) a Košiciach. V Česku sa vôbec nevyskytuje.
Známi nositelia.
Pozri v článku Chován.
Chován

Chován je priezvisko, pozri Chován (priezvisko), napr.:
Karol Lipka

Pplk. Ing. Karol Lipka (* 1. apríl 1974, Čadca, Česko-Slovensko) je dôstojník Ozbrojených síl SR, v rokoch 2012 až 2017 zástupca veliteľa 5. pluku špeciálneho určenia.
Život.
V rokoch 19881992 absolvoval Vojenské gymnázium v Opave a následne pokračoval v štúdiu na Vojenskej fakulte Žilinskej univerzite v Žiline, ktoré úspešne ukončil v roku 1997.
Kariéru profesionálneho vojaka začal v roku 1997 ako veliteľ čaty a roty na Vojenskej základni železničného vojska v Bošanoch. V rokoch 19992002 pôsobil ako náčelník technickej skupiny Administratívneho strediska veliteľstva železničného vojska v Žiline.
V rokoch 20022003 pôsobil ako inštruktor pre výcvik na Výcvikovej základni mierových síl OSN v Nitre. Následne sa zúčastnil misie United Nations Peacekeeping Force in Cyprus (UNFICYP), v ktorej pôsobil ako sektorový dôstojník pre prevádzku (, 2003) a náčelník skupiny logistiky (, 2004). V roku 2005 pracoval ako náčelník skupiny analýz vo Výcvikovej základni mierových síl OSN a následne opäť pôsobil v rámci misie UNIFICYPako vojenský pozorovateľ a styčný dôstojník.
Do 5. pluku špeciálneho určenia (5. PŠU) bol zaradený v roku 2006, vo funkcii vedúceho staršieho dôstojníka logistiky. Jeho nasledujúcim pôsobiskom sa stalo Regionálne veliteľstvo Juh (, skrátene "RC(S)") na leteckej základni v Kandaháre, kde v hodnosti kapitána pôsobil ako dôstojník palebnej podpory v roku 2008, v rámci operácie ISAF v Afganistane. Od roku 2009 pôsobil v 5. PŠU ako vedúci starší dôstojník operačného oddelenia a štábu, v roku 2010 bol zastupujúcim asistentom náčelníka Generálneho štábu Ozbrojených síl SR. V roku 2011 pôsobil vo funkcii náčelníka osobného oddelenia 5. PŠU a 2012-17 zástupca veliteľa tohto pluku. V roku 2015 bol zastupujúcim veliteľom pluku.
Kingsley

Kingsley môže byť:
Lipka

Lipka môže byť:
Lipka (priezvisko)

Lipka je slovenské a české priezvisko odvodené od slova lipa. Na Slovensku je najčastejšie v obci Tulčík (okres Prešov), Prešove a Čadci. V Česku je najrozšírenejšie v mestách Třinec, Praha a Karviná.
Známi nositelia.
Pozri v článku Lipka.
Lipko (priezvisko)

Lipko je priezvisko. Na Slovensku je veľmi zriedkavé, v neprechýlenej podobe sa vyskytuje len v Košiciach. V Česku sa v tejto podobe vôbec nevyskytuje.
Známi nositelia.
Pozri v článku Lipko.
Lipek (priezvisko)

Lipek je priezvisko. V Česku je veľmi zriedkavé, vyskytuje sa len v mestách Olomouc a Hradec Králové. Na Slovensku sa vôbec nevyskytuje.
Známi nositelia.
Pozri v článku Lipek.
Lipko

Lipko je priezvisko, pozri Lipko (priezvisko), napr.:
Fiat Stilo

Fiat Stilo je automobil nižšej strednej triedy, ktorý v rokoch 2001 až 2010 vyrábala talianska automobilka Fiat. Vyrábal sa v karosárskych verziách 3 a 5-dverový hatchback a 5-dverové kombi (MultiWagon). 3 a 5-dverové verzie nahradili v roku 2001 modely Fiat Bravo/Brava a v roku 2002 nasledovala verzia MultiWagon. Na väčšine trhov je nástupcom Fiatu Stilo model Fiat Bravo, ale 5-dverový Fiat Stilo sa až do roku 2010 vyrábal v Brazílii, kedy bol takisto nahradený novým Fiatom Bravo.
2. slovenská futbalová liga 2000/2001

2. slovenská futbalová liga 2000/01 bol 8. ročník druhej najvyššej futbalovej súťaže na Slovensku.
Nováčikmi boli FK VTJ Koba Senec, FC Kerametal Dubnica nad Váhom, HFC Humenné, FC Nitra, FK DAC 1904 Dunajská Streda, FK Dukla Banská Bystrica a FK Baník Prievidza, ktorí vypadli z Mars superligy a 4 víťazi regionálnych 3. líg Družstevník Slovenský Grob, MFK VTJ Topvar Topoľčany, ZŤS VTJ Martin a FK Čaňa.
Víťazom s právom postupu do Mars superligy sa stala FC Kerametal Dubnica nad Váhom. Od novej sezóny bude v 2. lige hrať len 16 družstiev, preto do 3. ligy vypadlo posledných 6 družstiev: BŠK Bardejov, FK Čaňa, ZŤS VTJ Martin, FK Baník Prievidza, Slovenský hodváb Senica a Družstevník Slovenský Grob.
White Plains

White Plains môže byť:
Korónos (syn Kainea)

Korónos ("Korónos") je v gréckej mytológii syn Kainea. Bol kráľ Lapithov.
Korónos bol podľa antických autorov, syn Lapitha Kainea, pochádzajúceho z tesálskeho mesta "Gyrtón". Bol jedným z účastníkov výpravy Argonautov, ktorí sa plavili na lodi Argó za zlatým rúnom do ďalekej Kolchidy. Korónov syn Leonteus a jeho priateľ Polypoites, syn lapithského kráľa Peirithoa sa vypravili po boku Achájcov na vojenskú výpravu proti Tróji a k jej brehom priplávali s vojskom na 40-tich lodiach.
Korónos padol v boji s hrdinom Heraklom, keď po územnom spore napadol s početným vojskom tesálsku krajinu zvanú "Hestiaiótis", kde vládol dórsky kráľ Aigimios. Keďže Lapithi boli v presile, kráľ Aigimios požiadal o pomoc Herakla, ktorému sľúbil tretinu svojho kráľovstva. Spoločnými silami potom väčšinu lapithského vojska zmasakrovali.
Grand Rapids

Grand Rapids môže byť:
Kerynes

Kerynes alebo Kerynés ("Kerynes/iný prepis Kerynés") je v gréckej mytológii syn argejského kráľa Temena, pochádzajúceho z rodu "Heraklovcov".
Kráľ Temenos bol okrem neho otcom synov Keisa, Falka, Agraia, Agelaa, Eurypyla, Kallia, Isthmia, Klyta a dcéry Hyrnétho.Keďže funkciou veliteľa vojsk v Argu Temenos nemenoval ani jedného zo svojich synov, ale uprednostnil Déifonta, manžela svojej dcéry Hyrnethy, synovia zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.
I keď bratia dosiahli svoj cieľ, ktorým bol trón v Argu, neupustili od svojho zámeru pomstiť sa Déifontovi. Keisos a jeho bratia nakoniec dospeli k názoru, že Déifontovi najviac ublížia, ak sa im podarí Hyrnétho od neho odlúčiť. Keď sa im to nepodarilo, Kerynes s Falkeom prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom zabil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
Letizia Španielska

Letizia Ortizová Rocasolanová (* 15. september 1972, Oviedo, Španielsko) je španielska kráľovná ako manželka Filipa VI., bývalá novinárka a televízna moderátorka. Letizia a Filip majú spolu dve dcéry: Leonor (* 2005) a Sofíu (* 2007)
Detstvo.
Narodila sa v Oviede ako najstaršia z troch dcér novinára Jesusa Ortiza Alvareza a zdravotnej sestry Marie de la Palomy Rocasolanovej Rodgriguezovej. Má dve sestry Telmu (* 1973) a Eriku (1975 – 2007), ktorá zomrela na predávkovanie drogami. Rodičia Letizie sa v roku 1999 rozviedli a otec sa znovu oženil v Madride v septembri 2004 s novinárkou Anou Togoresovou.
Vzdelanie.
Letizia navštevovala La Gesta School v Oviede a následne strednú školu Ramiro de Maeztu High School v Madride. Vysokoškolské štúdium absolvovala na univerzite v Madride, kde získala bakalársky i magisterský titul v odbore informačných vied so zameraním na žurnalistiku. Štúdium ukončila doktorátom na univerzite v Mexiku.
Kariéra.
Počas štúdia pracovala Letizia pre astúrsky denník La Nueva España, neskôr pre ABC a španielsku tlačovú agentúru EFE, kde sa zaoberala najmä zahraničným spravodajstvom. Po skončení štúdia pracovala určitý čas v Guadalajare v Mexiku pre noviny Siglo XXI. Po návrate do Španielska pracovala pre stanicu Bloomberg a následne ako reportérka súkromného kanálu CNN+. V roku 2000 prešla do TVE, kde začala pracovať pre spravodajskú stanicu 24 Horas. Španielskych divákov informovala o dôležitých svetových udalostiach ako teroristický útok v New Yorku 11. septembra 2001, kedy vysielala naživo z Ground zero, alebo naživo o udalostiach z Afganistanu.
V roku 2002 moderovala týždenný televízny spravodajský program Informe Semanal a neskôr ranné správy Telediario Matinal na stanici TVE 1. V tom istom roku sa pri jednej zo svojich reportáži stretla so svojím budúcim manželom, princom Filipom Španielskym.
Súkromie.
Letizia sa prvýkrát civilne vydala 7. augusta 1998 v Almendraleju, Badajoze za Alonsa Guerrera Pereza, spisovateľa a stredoškolského učiteľa literatúry. V roku 1999 sa rozviedli. Španielsky kráľovský dvor oznámil 1. novembra 2003 zásnuby Letizie s Filipom, princom z Astúrie. Po zásnubách sa Letizia presťahovala do krídla paláca Zarzuela, kde bývala do svadby, ktorá sa konala 22. mája 2004 v katedrále Santa Maria la Real de la Almudena v Madride. V tejto katedrále, ktorá bola vysvätená pápežom Jánom Pavlom II. v roku 1993 sa konala prvá kráľovská svadba vôbec. Letiziino prvé manželstvo nebolo prekážkou uzavretia manželstva so španielskym princom z pohľadu katolíckej cirkvi, keďže sa prvýkrát vydala len civilne, teda nebolo potrebné anulovanie jej predchádzajúceho sobáša.
Vyznamenania.
Sobášom s princom Filipom Španielskym v roku 2004 bol Letizii udelený Veľkokríž Kráľovského a vznešeného Španielskeho rádu Karla III. a priznaný titul "Dáma". Odvtedy bolo Letizii udelených množstvo vyznamenaní cudzích štátov, ako aj ďalšie španielske pocty.
19. júna 2014 sa Letizia stala španielskou kráľovnou a bol jej udelený titul "Veličenstvo". Letizia je prvou rodenou španielskou kráľovnou od čias Mercedes Orleánskej a zároveň prvou španielskou kráľovnou neurodzeného pôvodu.
Agraios

Agraios ("Agraios") môže byť v gréckej mytológii:
Irena Grécka a Dánska

Irena Grécka a Dánska (, * 11. mája 1942, Kapské Mesto, Juhoafrická republika) je grécka princezná, dcéra kráľa Pavla I. a Frederiky Hannoverskej, mladšia sestra bývalej španielskej kráľovnej Žofie a zosadeného gréckeho kráľa Konštantína II.
Detstvo a vzdelanie.
Princezná Irena sa narodila v Kapskom Meste v Južnej Afrike po tom, čo grécka kráľovská rodina musela opustiť Nemcami okupované Grécko počas II. svetovej vojny. Irena bola žiačkou gréckej klaviristky Giny Bachauerovej a krátky čas aj sama profesionálne na benefičných koncertoch v Európe a Spojených štátoch. V roku 1962 bola družičkou na svadbe princa Juana Carlosa Španielskeho a jej sestry princeznej Žofie Gréckej a Dánskej. Nikdy nezabudla na miesto svojho narodenia a drží patronát nad African Cultural Organization v Južnej Afrike. Ovláda štyri svetové jazyky - anglický, španielsky, francúzsky a nemecký.
Študovala filozofiu, archeológiu pod vedením Theophano Arvanitopoulouvej a hudbu. Spolu so svojou sestrou a Arvanitopoulouvou vydala knihu o archeológii pod názvom: „OstrakaEkDekelias“ (Úlomky z Dekélie). Pod vedením profesora Dr. T. M. P. Mahadevana, riaditeľa Strediska modernej vedy vo filozofii na Univerzite v Madrase študovala náboženstvá.
Súkromie.
Irena sa stretávala s princom Michelom Orleánskym, grófom d'Évreux, ktorý ju nechal a oženil sa s Béatrice Pasquierovou de Franclieu v roku 1967 v Casablance, v Maroku bez súhlasu svojho otca, Henricha Orleánskeho, grófa z Paríža a uchádzača o francúzsky trón. Princezná Irena sa potom už nikdy nevydala a zostala pri svojom bratovi Konštantínovi.
Po zosadení brata Konštantína z gréckeho trónu, odišla s matkou do Indie. Po matkinej smrti žila v paláci Zarzuela v Madride, kráľovskej rezidencii jej sestry Žofie a švagra Juana Carlosa.
Infantka Kristína, vojvodkyňa z Palmy de Mallorca pomenovala po princeznej Irene svoju dcéru Irenu (* 2005).
Záujmy.
Je zakladateľkou a prezidentkou dobročinnej organizácie World in Harmony (Mundo en Armonía) založenej v roku 1986 so sídlom v Madride, ktorej cieľom je pomoc ľuďom v núdzi a týraným zvieratám. Spolupracuje s viacerými dobročinnými organizácií a kultúrnymi ustanovizňami:
Sing the Sorrow

Sing the Sorrow je šiesty album od AFI. S týmto albumom sa skupina dostala do mainstreamu aj vďaka singlom „Girl's Not Grey“, „The Leaving Song Pt. II“ a „Silver and Cold“. Tento album predstavoval výrazný posun v hudobnom štýle skupiny od hardcore punku prezentovanom na predchádzajúcich albumoch smerom k alternatívnemu rocku.
K albumu vyšlo aj DVD s filmom Clandestine.
Agraios (syn Temena)

Agraios ("Agraios") je v gréckej mytológii syn argejského kráľa Temena, pochádzajúceho z rodu "Heraklovcov".
Kráľ Temenos bol okrem neho otcom synov Keisa, Keryna, Falka, Agelaa, Eurypyla, Kallia, Isthmia, Klyta a dcéry Hyrnétho.Keďže funkciou veliteľa vojsk v Argu Temenos nemenoval ani jedného zo svojich synov, ale uprednostnil Déifonta, manžela svojej dcéry Hyrnethy, synovia zosnovali proti nemu sprisahanie a zosadili ho.(podľa inej verzie ho dali zavraždiť) Vlády v Argu sa potom zmocnil Temenov najstarší syn Keisos.
Bratia dosiahli svoj cieľ, ktorým bol trón v Argu, ale neupustili od svojho zámeru pomstiť sa Déifontovi, aj keď sa medzitým s manželkou preťahoval do mesta Epidauros. Keisos a jeho bratia nakoniec dospeli k názoru, že Déifontovi najviac ublížia, ak sa im podarí Hyrnétho od neho odlúčiť. Do Epidauru potom odišli na voze len Kerynes s Falkeom, lebo najmladšiemu Agraiovi sa tento nápad nepáčil. Len čo dorazili, nechali voz pod hradbami a po poslovi odkázali sestre, že sa s ňou chcú porozprávať. Hyrnétho prišla na dohodnuté miesto, ale ich horlivé reči, ktoré ju mali od manžela odpútať ju len zarmútili. Keď nepochodili, prišli na nápad, že ju unesú. Po únose ich potom Déifontes prenasledoval a hneď ako ich dohonil, šípom zabil Keryna, ale na Falka, ktorý držal Hyrnétho, sa neodvážil vystreliť, lebo sa bál, že schybí. Keď sa ju potom snažil dostať z jeho zovretia, Hyrnétho bratom navlačovaná, počas ich zúrivého boja na následky zranení umrela.
NHL 2013/2014

Sezóna NHL 2013/2014 bola 96. sezóna severoamerickej ligy Národnej hokejovej ligy. Prvé zápasy sa uskutočnili 1. októbra 2013. Základná časť skončila 13. apríla 2014 a boje v play-off o Stanley Cup začali o tri dni neskôr 16. apríla 2014. V dňoch 9. – 25. februára bola súťaž kvôli účasti hráčov z NHL na Zimných olympijských hrách v Soči prerušená.
Prezidentský pohár za najvyšší počet bodov v základnej časti získal Boston Bruins a víťazom najcennejšej trofeje Stanley Cupu sa druhýkrát v histórii (prvýkrát v roku 2012) stal kalifornský Los Angeles Kings so Slovákom Mariánom Gáboríkom vo svojej zostave.
Základná časť.
Konečné tabuľky.
Na divokú kartu postúpili z každej konferencie dva najlepšie tímy zo štyroch umiestených na 4. a 5. mieste.
V prípade rovnosti bodov prvým rozhodujúcim kritériom je väčší počet víťazstiev v základnej hracej dobe alebo v predĺžení (nie po samostatných nájazdoch), uvedený v poslednom stĺpci tabuliek.
Play-off.
Legenda:
Bellinda

Bellinda je značka spodnej bielizne a pančuchových výrobkov. Sortiment značky obsahuje pančuchové výrobky, dámsku a pánsku spodnú bielizeň a ponožky. Značka vznikla v Krásnej Lípe, kde Josef Heinrich Vatter v roku 1882 začal vyrábať pančuchové nohavice a ponožky.
História.
Spoločnosť Bellinda založili v roku 1950 Fred Vatter a Dr. Otto Palme ako značku pre pančuchové výrobky. Názov Bellinda pochádza z výrazu „Bella Linda”, latinského prekladu názvu českého mesta Krásná Lípa, kde Josef Heinrich Vatte v roku 1882 odštartoval závodnú výrobu.
Od roku 1992 pôsobí Bellinda na Slovensku, ďalej v strednej a východnej Európe. Medzi najdôležitejšie trhy patria Česko, Maďarsko, Poľsko a Slovensko.
Prvá kolekcia spodnej bielizne bola predstavená v roku 2000 a v súčasnosti patrí k hlavným pilierom značky. 
V súčasnej dobe je Bellinda súčasťou medzinárodnej skupiny DBApparel, kam patria napr. značky DIM, Playtex, Lovable a Wondebra.
Cena Thálie

Cena Thálie je ocenenie udeľované Hereckou asociáciou od roku 1993 najlepším divadelným hercom. Je pomenovaná po múze komédie, Tálii. Jednotlivé ocenenia sú odovzdávané počas slávnostného večera vždy v marci nasledujúceho roka v historickej budove Národného divadla v Prahe, a to v priamom prenose Českej televízie.
Kategórie.
Výročné ceny sa udeľujú v štyroch kategóriách: 
Všetky 4 kategórie sú udeľované zvlášť mužom a ženám (hercom, spevákom, tanečníkom a ďalším divadelným umelcom).
Zvláštnymi cenami sú ocenenia za celoživotné majstrovstvo, za výrazný výkon mladého činoherného umelca do 33 rokov a v minulosti aj prípadné nepravidelné zvláštne ocenenia.
Štatút ceny.
Cieľom Cien Thálie je zvyšovať prestíž českého divadelného umenia a popularizovať umelca. Laureátmi sa môžu stať českí občania alebo zahraničný umelci pôsobiaci trvale v českej inscenácii.
Umelca za výkon v inscenácii uvedenej v hodnotenom ročnom období môže na Cenu Thálie nominovať ľubovoľný človek (divák či odborník). Užšej nominácii dvoch až troch umelcov navrhnutých na ocenenie vyberajú odborné poroty. O definitívnom laureátovi ceny rozhoduje Kolégium pre udeľovanie Cien Thálie, v ktorom sú každá odborná porota zastúpená predsedom a ďalším členom a ktorého počet dopĺňajú významné osobnosti kultúrneho a spoločenského života. Meno laureáta určí Kolégium v deň udeľovania cien tajným hlasovaním za prítomnosti notára, v prípade rovnosti hlasov rozhoduje hlas predsedu Kolégia.
Predsedom Kolégia pre udeľovanie Cien Thálie je teraz skladateľ prof. Jiří Hlaváč.
Laureáti Cien Thálie.
Výročné Ceny Thálie.
"Pozn: Číslica v zátvorke za menom označuje, koľkýkrát bol umelec Cenou Thálie odmenený."
Ceny pre mladých činohercov a Zvláštne ceny Kolégia.
Kolégium pre udeľovanie Cien Thálie udeľuje aj cenu pre mladých činohercov do 33 rokov a zvláštnu cenu za mimoriadne majstrovstvá v oblastiach, ktoré nie sú zahrnuté do základných kategórií.
Bán (rozlišovacia stránka)

Bán môže byť:
Bán (priezvisko)

Bán (o význame pozri bán) je slovenské a maďarské priezvisko. Na Slovensku je najčastejšie v Rimavskej Sobote, Tomášovciach (okres Rimavská Sobota) a Bušinciach (okres Veľký Krtíš). 
Známi nositelia.
Pozri v článku Bán (rozlišovacia stránka).
Báno (priezvisko)

Báno je priezvisko. Na Slovensku je veľmi zriedkavé, vyskytuje sa len v Lúčkach (okres Michalovce), Malom Šariši (okres Prešov), Košiciach a Bratislave. V Česku sa vyskytuje len v meste Jaroměř (okres Náchod).
Známi nositelia.
Pozri v článku Báno.
Bánová (rozlišovacia stránka)

Bánová môže byť:
I Know You Want Me (Calle Ocho)

„I Know You Want Me (Calle Ocho)“ je skladba amerického rappera Pitbulla, ktorá bola vydaná ako druhý singel z jeho albumu "Rebelution". Skladba obsahuje prvky skladieb „The Bomb! (These Sounds Fall Into My Mind)“ od skupiny Bucketheads a „75, Brazil Street“ od Nicolu Fasana. Názov je odkazom na ulicu Calle Ocho, ktorá je v časti Little Havana.
Kompozícia.
„I Know You Want Me (Calle Ocho)“ má rýchly synkopovaný hip-hopový groove s popovým hookom v refréne, pričom kombinuje syntetizátorové zvuky eurodance s housovými beatmi. Skladba má stredné tempo 128 úderov za minútu a je napísaná v tónine D-mol. Pitbullov hlas má rozsah od C4 po Bb5.
Milan N. Popović

Milan N. Popović (* 1924, Belehrad – † 24. apríl 2012, tamže) bol srbský psychiater. Vyštudoval na Univerzite v Belehrade. Špecializoval sa na neuropsychiatriu a bol priekopníkom skupinovej psychoterapie v Juhoslávii.
Analyzoval korešpodenciu medzi Albertom Einsteinom a jeho prvou manželkou Milevou Marićovou, o čom napísal dve odborné štúdie.
Dimitri Vegas &amp; Like Mike

Dimitri Vegas &amp; Like Mike je grécko-belgické elektro DJ duo tvorené dvoma bratmi – Dimitri Thivaios a Michael Thivaios. Momentálne zastupujú 2. miesto v každoročnej TOP 100 časopisu DJ Magazine 
Začiatky kariéry.
Dimitri Vegas &amp; Like Mike začali svoje prvé DJ kroky ako 14/15 roční. Pred tým vystupovali v malých kluboch a v BeatFM radio DJ. V roku 1999 opustili Belgicko a začali tour po Európe. Žili na Malorke neskôr v Halkidiki v Grécku, až v roku 2003 sa presťahovali na Ibizu kde hrali v kluboch ako napríklad Privilege and Space 
V roku 2010 sa prvýkrát zúčastnili Tomorrowlandu a bolo im umožnené vytvoriť hymnu tohto festivalu, bol to song "Tomorrow (Give Into The Night)" vytvorený za spolupráce s Dada Life a Tara McDonald ktorá bola vydaná pod alternatívnym názvom skupiny – Smash The House. V roku 2011 boli zas požiadaní aby vytvorili hymnu pre tento rok, za spolupráce s Afrojackom a Nervo. Singel bol nazvaný "The Way We See The World". "Tomorrow Changed Today" bola hymna pre rok 2012. V roku 2013 vydali hymnu "CHATTAHOOCHEE", tento singel bol vydaný vydavateľstvami Smash The House/Spinnin' Records. Tento singel sa dostal na prvé miesto v tabuľke Beatport za necelé 3 dni.
Clichy (rozlišovacia stránka)

Clichy môže byť:
Isthmios (syn Temena)

Isthmios ("Isthmios") je v gréckej mytológii syn argejského kráľa Temena, pochádzajúceho z rodu "Heraklovcov".
Kráľ Temenos bol okrem neho otcom synov Keisa, Keryna, Falka, Agraia, Agelaa, Eurypyla, Kallia, Klyta a dcéry Hyrnétho.
Jeho meno zaznie len v Pausaniovom písomnom diele "Cesta po Grécku", a to v štrtej knihe zvanej "Messénia". Antický autor Pausanias uvádza, že keď messénskeho kráľa Kresfonta a jeho synov usmrtila šľachta, pretože bol naklonený ľudu, prežil len jeho maličký syn Aipytos, ktorý bol v tom čase u starého otca Kypsela v Arkádii. Len čo však Aipytos dospel, Arkáďania ho za pomoci dórskych kniežat, Aristodémových synov a Temenovho syna Isthmia, dosadili na messénsky trón.
French house

French house je zastrešujúci termín pre house hudbu tvorenú francúzskymi interpretmi, ktorá sa stala populárnou od konca 90. rokov na európskej elektronickej tanečnej hudobnej scéne a ako forma euro disca. Žáner je tiež uvádzaný ako "nu-disco", "french touch", "filter house" a "tekfunk". Definícia charakteristík zvuku french housu je veľká opora vo filtrových a phaserových efektoch, popri prvkoch amerických a európskych disco skladieb. Medzi najznámejších a najúspešnejších interpretov patria Daft Punk, Cassius, Etienne de Crécy, Air a Justice. Väčšina skladieb tohto charakteru obsahujú stabilné 4/4 beaty s tempom v rozmedzí od 110 až 130 úderov za minútu.
Németh

Németh je priezvisko, pozri Németh (priezvisko), napr.:
Németh (priezvisko)

Németh je rozšírené maďarské priezvisko s významom Nemec (podľa staršieho pravopisu). Je veľmi časté aj na Slovensku, najviac v mestách Komárno, Dunajská Streda, Bratislava a Kolárovo. V Česku je najrozšírenejšie v Ostrave.
Známi nositelia.
Pozri v článku Németh.
Nemeth (priezvisko)

Nemeth je priezvisko odvodené od maďarského priezviska Németh. Je časté v USA a iných štátoch, kde žijú obyvatelia maďarského pôvodu. Na Slovensku sa najviac vyskytuje v meste Bratislava a obci Dolný Pial (okres Levice).
Známi nositelia.
Pozri v článku Nemeth.
Német (priezvisko)

Német je maďarské priezvisko s významom Nemec. Na Slovensku je najčastejšie v Košiciach, Michalovciach, Leviciach a Košickej Novej Vsi (okres Košice-okolie). V Česku je najrozšírenejšie v meste Plzeň.
Známi nositelia.
Pozri v článku Német.
Gyula Németh

Gyula Németh môže byť:
Miklós Németh

Miklós Németh môže byť:
Nemeth

Nemeth je priezvisko, pozri Nemeth (priezvisko), napr.:
Német

Német je priezvisko, pozri Német (priezvisko), napr.:
Kallias (syn Temena)

Kallias ("Kallias") je v gréckej mytológii syn argejského kráľa Temena, pochádzajúceho z rodu "Heraklovcov".
Kráľ Temenos bol okrem neho otcom synov Keisa, Keryna, Falka, Agraia, Agelaa, Eurypyla, Istmia, Klyta a dcéry Hyrnétho.
Antický autor Apollodoros uvádza, že kráľa Temena dali zavraždiť vlastní synovia, Kallias, Eurypylos a Agelaos, lebo ich otec favorizoval viac dcéru Hyrnétho a jej manžela Déifonta, ako ich. Domnievali sa totiž, že sa nebudú môcť podieľať na vláde v Argu. Po smrti Temena ale vojsko rozhodlo, že kráľovstvo bude patriť Hyrnétho a Déifontovi. Podľa Pausania ho však synovia nezabili, ale zosnovali proti nemu sprisahanie a zosadili ho. Vlády v Argu sa potom zmocnil Temenov najstarší syn Keisos.
Božena Benešová

Božena Benešová, rodená Zapletalová, (* 30. november 1873, Nový Jičín† 8. apríl 1936, Praha) bola česká poetka a spisovateľka.
Väčšiu časť svojej mladosti prežila v Uherskom Hradišti a Napajedlách, kde sa aj vydala. V roku 1908 sa presťahovala do Prahy.
Život.
Jej manželom bol od roku 1896 Josef Beneš, rozviedli sa v roku 1912, ale napriek tomu spolu zostali žiť až do jeho smrti v roku 1933.
Veľký vplyv na ňu malo priateľstvo s Růženou Svobodovou. Pomohla jej z rezignovanej melanchólie v dobe po svadbe a podporovala ju ako spisovateľku. Bohato korešpondovali, Svobodová ju navštívila na Morave, spoločne cestovali do Talianska (1903 a 1907). Priateľstvo trvalo až do smrti Růženy Svobodovej v roku 1920. Svobodová vyžadovala po Benešovej (podobne ako po herečke a spisovateľke Hane Kvapilovej) disciplínu a každodennú prácu s literatúrou, nútila ju dokončovať prácu. Zoznámila ju s F. X. Šaldom.
Na druhú cestu do Talianska v roku 1907 sa vydali Svobodová s Benešovou spolu s Josefom Svatoplukom Macharom.
V roku 1907 a 1908 redigovala Benešová prílohu Ženskej revue "Žena v umění". Táto skúsenosť jej otvorila dvere k neskoršej spolupráci s inými časopismi, napr. Masarykovou "Naší dobou". V tejto situácii sa v roku 1908 rodina rozhodla presťahovať do Prahy.
Počas vojnových rokov 1914 – 1918 dokončila knihy poviedok "Myšky" a "Kruté mládí" a začala pracovať na doteraz najväčšom literárnom diele, románe "Člověk".
Roku 1926 začala pracovať v YWCE ako tajomníčka nemeckého krúžku, knihovníčka, vedúca letného tábora a pod. Práca bola do určitej miery východiskom z finančnej núdze, dievčatá z klubovne YWCA si ju veľmi obľúbili a utvorili krúžok "dívek Boženy Benešové". Neskôr, keď bola chorá, im diktovala posledné pokračovanie "Dona Pabla, Dona Pedra a Věry Lukášové". Od 24. mája 1932 bola riadnou členkou Českej akadémie vied a umení.
Zomrela 8. apríla 1936 vo svojom dejvickom byte v Srbské ulici a je pochovaná na bubenečskom cintoríne vedľa manžela.
Dielo.
Predstaviteľka psychologickej prózy, jej postavy zápasia s vnútornou osamelosťou a sebectvom. Väčšinou ide o mladých ľudí z malomesta. Na jej tvorbu malo veľký vplyv dielo Růženy Svobodovej. Naopak za Benešovou dochádzali neskôr mladé spisovateľky Marie Majerová, Marie Pujmanová, Sofie Dostálová a Helena Dvořáková.
Po smrti Benešovej sa stala prvou editorkou jej spisov kritička Pavla Buzková.
Nemet

Nemet je priezvisko, pozri Nemet (priezvisko), napr.:
Nemet (priezvisko)

Nemet je priezvisko odvodené od maďarského priezviska Németh. Na Slovensku je najčastejšie v meste Michalovce.
Známi nositelia.
Pozri v článku Nemet.
Zsolt Németh

Zsolt Németh môže byť:
Klytos (syn Temena)

Klytos ("Klytos") je v gréckej mytológii syn argejského kráľa Temena, pochádzajúceho z rodu "Heraklovcov".
Kráľ Temenos bol okrem neho otcom synov Keisa, Keryna, Falka, Agraia, Agelaa, Eurypyla, Kallia, Istmia, a dcéry Hyrnétho. Antický autor Hyginus uvádza, že nástupcom argejského kráľa Temena bol jeho syn Klytos. Podľa Pausania sa však vlády v Argu zmocnil po sprisahaní Temenov najstarší syn Keisos.
Majstrovstvá sveta vo faustbale žien 2014

Majstrovstvá sveta vo faustbale žien 2014 boli 6. Majstrovstvá sveta vo faustbale žien, ktoré organizuje Medzinárodná faustbalová asociácia (IFA). Konali sa od 30. júla2. augusta 2014 v Drážďanoch, v Nemecku, za účasti rekordných 10 tímov. Pôvodne sa malo na turnaji predstaviť aj družstvo Japonska. Nováčikmi turnaja boli družstvá Kolumbie a Spojených štátov. V Nemecku sa konali už 3 svetové šampionáty mužov, svetové podujatie žien malo v Nemecku premiéru. Zápasy sa hrali na štadióne Sportpark Ostragehege. Titul získalo domáce družstvo Nemecka, ktoré vo finále zvíťazilo nad Rakúskom a pre ktoré to bol už štvrtý titul v histórii. Obhajca titulu z Brazílie skončil bronzový.
Novinkou majstrovstiev boli nové lopty "Micro" s dvoma druhmi, pre suché a pre mokré podmienky.
PewDiePie

Felix Arvid Ulf Kjellberg (* 24. október 1989, Göteborg, Švédsko), známy aj ako PewDiePie, je švédsky komentátor videohier na serveri YouTube. Jeho kanál je najrýchlejšie rastúcim kanálom na YouTube. V auguste 2019 dosiahol hranicu 100 miliónov odberateľov a 4 miliardy zhliadnutí všetkých videí. Momentálne má 112 miliónov odberateľov a 30,1 miliárd zhliadnutí (23. február 2022).
Detstvo.
Narodil sa a vyrastal v švédskom Göteborgu. V roku 2008 absolvoval "Göteborgs Högre Samskola". Potom pokračoval vo vysokoškolskom štúdiu v odbore Ekonomika priemyslu a riadenia technológii na Chalmerskej technologickej univerzite, v roku 2011 ju nakoniec opustil a začal sa sústrediť iba na svoju YouTube kariéru.
Kariéra youtubera.
Na YouTube si vytvoril kanál v apríli 2010. V priebehu roka 2012 začal jeho kanál získavať na popularite a dosiahol 1 milión odberateľov. 2 milióny odberateľov dosiahol už v septembri 2012. Uchádzal sa aj o titul kráľa webu, v online súťaži ale nezvíťazil, stal sa "Gaming kráľom webu". Počas nasledujúceho volebného obdobia vyhral a peniaze venoval fondu World Wildlife Fund. V apríli 2013 jeho kanál dosiahol 6 miliónov odberateľov, ako uvádza New York Times. Neskôr získal cenu za najobľúbenejšiu sociálnu šou. V júni 2013 jeho kanál dosiahol 8 miliónov, a následne 9 miliónov odberateľov.
Počet odberateľov jeho kanála sa neustále zvyšuje – má už viac ako 110 miliónov odberateľov a je prvým jednotlivcom, ktorému sa podarilo presiahnuť toto číslo.
Osobný život.
Pôvodom je zo Švédska, neskôr sa jeho manželka Marzia Kjellberg (na YouTube známa pod menom Marzia) presťahovala za ním do Švédska a v júli 2013 sa premiestnili do Veľkej Británie. Podieľa sa aj na charitatívnej činnosti pre "World Wildlife Foundation a St. Jude Children's Research Hospital", ako aj "Charity Water", kde jeho fanúšikovia mohli darovať peniaze na počesť a oslavu k okrúhlemu výročiu dosiahnutia hranice 10 miliónov odberateľov. Pri jeho 26 000 000 odberateľoch začal prispievať tiež na charitu "Save the Children", kde sa vyzbieralo viac ako 1 000 000 dolárov.
Ker (rozlišovacia stránka)

Ker môže byť:
Ker (priezvisko)

Ker je priezvisko. Na Slovensku sa v neprechýlenej podobe nevyskytuje. V Česku sa v roku 2013 (v neprechýlenej podobe) vyskytovalo len raz, v meste Poděbrady. 
Známi nositelia.
Pozri v článku Ker (rozlišovacia stránka).
John Ker

John Ker môže byť:
Andrea Turčanová

Ing. Andrea Turčanová (rodená "Polohová"; * 26. december 1966, Martin) je slovenská politička, poslankyňa NR SR od roku 2023, bývalá primátorka mesta Prešov (2014 až 2018, 2018 až 2022).
Životopis.
Aj napriek miestu svojho narodenia, celý doterajší život prežila v meste Prešov. Vyštudovala Slovenskú technickú univerzitu v Bratislave kde získala titul chemickej inžinierky. Je vydatá a má päť detí. (Martin, Barbara, Rafael, Ján a Timotej). Manžel Ing. Ján Turčan, bol profesionálnym vojakom kde dosiahol vojenskú hodnosť - major. Verejne je aktívny ako prezident Spoločenstva katolíckych vojakov (SKV) v Ozbrojených silách Slovenskej republiky.
Pracovné zaradenie.
Pracovala na Odbore mestských organizácií a verejnoprospešných činností – mesta Prešov. Pôsobila ako koordinátorka celoslovenských projektov zameraných na deti a rodinu, ako koordinátorka Programu rozvoja komunitnej sociálnej práce. Bola riaditeľkou sociálneho odboru – ÚPSVaR Prešov. Od januára až do decembra 2014 bola riaditeľkou Domova sociálnych služieb svätého Dominika v obci Petrovany, okres Prešov.
Politické aktivity.
Od roku 2006 sa, ako členka KDH, aktívne venuje regionálnej politike ako poslankyňa mestského zastupiteľstva Prešov a poslankyňa zastupiteľstva prešovského samosprávneho kraja počnúc volebným obdobím 20092013 až doteraz.
V roku 2014 sa stala spoločnou kandidátkou (KDH, SDKÚ-DS, NOVA, MOST-HÍD, OĽaNO) na post primátorky tretieho najväčšieho mesta Slovenska a vo voľbách 15. novembra 2014 bola ako prvá žena v histórii Prešova zvolená za primátorku. 15. decembra 2014 o 10:00 sa ujala funkcie primátorky mesta Prešov na volebné obdobie 20142018. Do funkcie primátorky mesta bola znovuzvolená vo voľbách v roku 2018.
Middle of the Road

Middle of the Road bola škótska popová hudobná skupina, ktorá mala začiatkom 70. rokov 20. storočia veľký komerčný úspech v celej Európe a Latinskej Amerike. Z každého zo štyroch z ich vydaných singlov sa predalo po milióne kópií a stali sa zlatými. Ich názvy boli: „Chirpy Chirpy Cheep Cheep“ (predaných viac ako 10 miliónov), „Sacramento“, „Tweedle Dee, Tweedle Dum“ a „Soley Soley“. Začiatkom roku 1972 mala kapela predaných viac ako päť miliónov nosičov.
Pôvodná zostava tejto kapely: speváčka Sally Carr, hráč na bicie Ken Andrew, gitarista Ian McCredie a jeho brat, basgitarista Eric McCredie, účinkovala spolu najprv ako Part Four, neskôr hrali latinskoamerickú hudba v skupine, ktorú nazvali Los Caracas. Ako Los Caracas vyhrali televíznu talentovú šou s názvom "Opportunity Knocks". Po víťazstve v súťaži väčší úspech v Spojenom kráľovstve nemali a tak sa v roku 1970 presťahovali do Talianska, kde spolupracovali s hudobným producentom Giacomo Tostim. Tosti pomohol skupine pri vzniku ich charakteristického štýlu a presadení sa na medzinárodnej hudobnej scéne. Od roku 1970 kapela začala vystupovať pod názvom „Middle of the Road“.
Najúspešnejším hitom Middle of the Road je nahrávka „Chirpy Chirpy Cheep Cheep“, ktorú na Slovensku poznáme ako coververziu v podaní Evy Mázikovej pod názvom „Kolibrík“. V oficiálnych hudobných rebríčkoch Spojeného kráľovstva sa táto pieseň dostala v júni roku 1971 na prvú priečku a udržala sa tam štyri týždne. V priebehu rokov 1971 až 1972 mali Middle of the Road päť hitových singlov. Významný úspech mali Nemecku, kde sa v rokoch 1971 až 1974 do Top 40 dostalo jedenásť ich piesní. Nemecký hudobník, Frank Valdor, tiež nahral viacero inštrumentálnych coververzií skladieb tejto skupiny a aj vďaka nim sa stali piesne ako „Sacramento“ a „Chirpy Chirpy Chip Chip“ obľúbenými večierkovými hitmi, ktoré neskôr prerazili aj v Škandinávskych rádiách.
V glam rockovej ére začiatkom roku 1974 sa s kapelou spojil aj bývalý gitarista Bay City Rollers, Neil Henderson. Bol spoluautorom, ale aj autorom niektorých ich songov ako sú napríklad single „Rockin' Soul“ a „Everybody Loves A Winner“, či ďalšie nahrávky z ich albumov "You Pays Yer Money And You Takes Yer Chance" a "Postcard", ktoré cez nemecké hudobné vydavateľstvo Ariola vydali Middle of the Road v roku 1974.
Erik Aresta

Erik Aresta (* 17. september 1971, Rimavská Sobota) je slovenský spevák, DJ, skladateľ. 
Známy je najmä z pôsobenia vo dvojčlennej hudobnej skupine Mc Erik %26 Barbara, ktorá pôsobila v druhej polovici deväťdesiatych rokov.
Biografia.
S hudbou sa stretával od malička, pretože jeho otec bol dlhoročný hudobník; hral na gitaru, basu, klavír, a priečnu flautu. Prvé kontakty s hudbou prišli v roku 1986 kedy založil skupinu Maduar spolu s Jurajom Matyinkóm a Ladislavom Dulovičom. Spoločne hrávali najmä živú hudbu a vlastnú tvorbu, ale Erik s týmto prístupom nebol spokojný a napokon v roku 1989 zo skupiny odišiel. Začal sa venovať DJ-ingu. V priebehu roka 1991 sa opäť vrátil do skupiny Maduar, kde sa začínala tvoriť hudba žánru ako u skupín Technotronic, 2 Unlimited, Snap, Culture Beat či Capella. Na rozdiel od týchto skupín, Maduaru stále chýbala speváčka. Erik a ostatní členovia v roku 1994 počas nahrávania v košickom rozhlase stretli Barbaru Haščákovú, ktorá znamenala zlom. Následne vznikli najznámejšie hity ako „I feel Good“ či „Do It“, vrátane albumu "I feel good". Po úspechoch ale prišli rozpory, ktoré viedli k Barbarinmu a Erikovmu odchodu z Maduaru. 
Najväčší zlom v jeho kariére prišiel v marci 1995, kedy spoločne s Barbarou založil hudobné duo pod názvom Mc Erik &amp; Barbara. Po vydaní úspešných albumov ako "U Can't Stop" či "Second" sa v roku 1997 duo na jeden rok odmlčalo, pretože každý začal pracovať na svojej vlastnej sólo kariére. Zároveň v roku 1997 Erik vydal svoj sólový album "Just the music". Po ročnej prestávke plánoval pokračovanie hudobného dua, ale po nezhodách sa hudobné duo v decembri 1998 rozpadlo. Erik aj naďalej pracoval na sólo kariére a v roku 2000 vydal druhý sólo album pod názvom "Dotkni sa ma". V januári 2010 nahral album "MCEB 2010" s remixami hitov ako „Do It“, „I feel good“, „Keď príde láska“, „Sen“, „Save the jungle“ či „It's your day“. 
Naďalej pracuje ako sólista a DJ v hlavnom meste Česka – Prahe.
Avia B.35

Avia B.35 bolo moderné česko-slovenské stíhacie lietadlo, ktorého vývoj začal až príliš neskoro na to, aby bolo možné ho zaradiť včas do výzbroje česko-slovenského vojenského letectva. 
Vznik a vývoj.
Práca na lietadle pod vedením konštruktéra Františka Novotného začala na objednávku MNO z 22. mája 1936. Išlo o elegantný samonosný dolnoplošník so štíhlym eliptickým krídlom zmiešanej konštrukcie veľmi moderných tvarov. 
Prvý prototyp B.35.1 bol zalietaný šéfpilotom Avie Rudolfom Daleckým v čase mobilizácie 28. septembra 1938. Od projektu sa líšil provizórnym pevným kapotovaným podvozkom (vývoj podvozku sa oneskoril), slabším motorom Avia HS 12Ydrs s výkonom 850 k namiesto uvažovaného typu Avia 12Y-1000 s výkonom 1 000 k a tiež dvojlistou drevenou vrtuľou. Už v tejto podobe boli dojmy testovacích pilotov z nového typu veľmi pozitívne a lietadlo dosahovalo rýchlosť až /h. 
Do okupácie boli vyrobené iba dva prototypy (prototyp B.35.1 bol zničený pri nehode dňa 22. novembra 1938 a B.35.2, zalietaný 30. decembra 1938, sa od neho líšil len v detailoch). Česko-Slovensko objednalo začiatkom roku 1939 prvú desaťkusovú sériu, nemecká okupácia však dodaniu lietadiel zabránila. 
Po vzniku protektorátu vývoj typu, považovaného za perspektívny, naďalej pokračoval. Tretí prototyp B.35.3 (D-IBPP), (neskôr preznačený na Av.135.1), zalietaný dňa 20. júna 1940, už bol vybavený zaťahovacím podvozkom a novým krídlom s priamou nábežnou hranou pre zjednodušenie technológie výroby. Sériová výroba pod názvom Avia B.135 po okupácii 15. marca 1939 bola určená iba na export do Bulharska (Av.135.101 až Av.135.112). Bulharský pilot Jordan Ferdinandov s týmto lietadlom zostrelil americký bombardér B-24 Liberator vracajúci sa z útoku na rumunské ropné polia.